جیسیکا ہینوک

جیسیکا ہینوک سرے، انگلینڈ میں پیدا ہوئیں، آپ ایک انگلش اداکارہ ہیں۔ یہ مشرقی ایشیائی پس منظر رکھنے والی پہلی اداکارہ ہے جنہوں نے برطانوی ٹی وی سیریز میں مرکزی کردار ادا کیا ، بچوں کے شو کا نام Spirit Warriorsہے ۔ اس کے علاوہ یہ مشہور زمانہ HBO کی ڈراما سیریز گیم آف تھرونز میں نائمیریا سینڈکا رول ادا کرچکی ہیں، اسٹار وارز دی فورس اویکنز (Star Wars: The Force Awakens) میں بھی انہوں نے کام کیا ہے اور نیٹ فلکس ڈراما سیریل آئرن فسٹ (Iron Fist) اور ڈیفینڈرز (The Defenders) میں بھی نمایاں کردار ادا کر چکی ہیں۔ابتدائی زندگیجیسیکا کی والدہ سنگاپوری چینی ہیں اور ان کے والد زیمبیائی انگریز ہیں، ناول نگار ہیں اور فائٹ بیک سیریزکے متعدد ناول شائع بھی ہوچکے ہیں۔

جیسیکا کی ابتدائی تربیت ریڈروفس تھیٹر اسکول اور نیشنل یوتھ تھیٹر میں ہوئی۔ ریڈروفس تھیٹر اسکول میں کیٹ ونسلیٹ اور ڈینی ہارمر بھی زیر تربیت رہ چکے ہیں۔پیشہ ورانہ زندگیسال 2009 میں یہ اعلان ہوا کہ بی بی سی کے ایک ڈرامہیک ڈراما سیریز Spirit Warriors میں مرکزی کردار جیسیکا ادا کریں گی، وہ پہلی مشرقی ایشیائی پس منظر رکھنے والی اداکارہ بن گئیں جنہوں نے کسی برطانوی ٹی وی سیریز میں مرکزی کردار ادا کیا۔ اس ٹی وی شو کے لیے مارشل آرٹس کی ایک قسم ووشو میں تربیت حاصل کرنا پڑی، اس ٹی وی شو نے متعدد ایوارڈ جیتے جن میں براڈکاسٹ ایورڈ 2011 بھی شامل ہے۔
سال 2013 کے اوائل میں جیسیکا نے Running on the Cracks سے پروفیشنل تھیٹر کی دنیا میں قدم رکھا جو جولیا ڈونلڈسن کی ایک کتاب پر مبنی تھا۔ دا ٹائمز کے ایلن ریڈکلف نے کارکردگی کو بہترین اور کم بیان کی گئی لکھا۔

2015 میں جیسیکا نے مشہور ٹی وی سیریز گیم آف تھرونز کے پانچویں سیزن میں کردار ادا کیا جو ساتویں سیزن تک جاری رہا۔
اسٹار وارز دی فورس اویکنز (Star Wars: The Force Awakens) میں ایکس ونگ پائلٹ جیس پاوا کا کردار ادا کیا، سکرین پر کردار کا وقت کم ہونے کے باوجود پرستاروں میں بہت مقبول ہوا۔
2017 میں جیسیکا ڈراما سیریز Fortitude کے دوسرے سیزن میں جلوہ گر ہوئیں، اس کے علاوہ نیٹ فلکس کی ٹی وی سیریز آئرن فسٹ میں کولین ونگ کا کردار ادا کیا۔ گوآئرن فسٹ کی عمومی ریٹنگ منفی رہی مگر جیسیکا کی کارکردگی کو سراہا گیا اور اسی بنا پر ڈیفنڈر سیریز میں ان کے کردار کو جگہ مل سکی۔
2017 کے اواخر میں جیسیکا ورائٹی رسالے کے بہترین ابھرتے ہوئے ستارے کی فہرست میں شامل رہیں۔
جیسیکا ہینوک اب فاکس اسٹوڈیو کی فلم انڈر واٹر میں جلوہ گر ہوں گی۔

فلم

حوالہ جات 

اکیسویں صدی کی انگریز اداکارئیں
برطانوی بچوں کی اداکارہ
بقید حیات شخصیات
چینی نژاد انگریز شخصیات
چینی نژاد برطانوی اداکارائیں
کامنز زمرہ جس کا ربط ویکی ڈیٹا پر ہے
مضامین جن میں آسان چینی زبان کا متن شامل ہے
منصوبہ ایشیائی فلمی شخصیات، 2018ء کے موقع پر تحریر شدہ مضامین
نیشنل یوتھ تھیٹر کے ارکان